ROMÂNIA

JUDEȚUL SATU MARE

CONSILIUL LOCAL AL

COMUNEI ORAȘU NOU

**HOTĂRÂREA**

**Nr. 29/2023**

privind aprobarea Actului adițional nr. 1 la Contractul de prestări servicii silvice

nr. 321/12.04.2021 încheiat cu Ocolul Silvic Codrii Sătmarului

 Consiliul Local al comunei Oraș Nou, județul Satu Mare, întrunit în ședință extraordinară, convocată de îndată, în data de 18.05.2023;

 Avînd în vedere:

* referatul de aprobare nr. 4250/17.05.2023 al primarului comunei Orașu Nou, d-l Mailat Gavril;
* raportul de specialitate întocmit de secretarul general al comunei, înregistrat sub nr. 4251/17.05.2023;
* avizul comisiei de specialitate a Consiliului local al comunei Orașu Nou;
* Hotărârea Consiliului local Orașu Nou nr. 9/09.02.2021 privind asocierea comunei Orașu Nou la Asociația Silvică “Pădurea Mare” Tășnad și la filiala acesteia, Ocolul Silvic Codrii Sătmarului, respectiv mandatarea primarului comunei Orașu Nou să semneze contractul de prestări servicii silvice cu Ocolul Silvic Codrii Sătmarului și să reprezinte unitatea administrativ – teritorială în toate raporturile cu Asociația Silvică “Pădurea Mare” Tășnad și filiala acesteia, Ocolul Silvic Codrii Sătmarului;

Ținând seama de prevederile art. 10 alin. 1, alin. 2 lit. b, art. 12 alin. 2,

art. 92 alin. 1, 2, 3 și art. 93 a Legii 46/2008 privind Codul Silvic, republicată, cu modificările și completările ulterioare;

În conformitate cu dispozițiile OG nr. 26/2000 cu privire la asociații și

fundații, cu modificările și completările ulterioare;

 În temeiul prevederilor art. 84 alin.4, art. 96 alin. 1și alin. 3, art.

129 alin. 2 lit. c si d, alin. 6 lit. a, alin. 7 lit. r, art. 132, art. 139 alin. 3 lit. f si g, art. 154 alin. 6 și art. 196 alin. 1 lit. a din OUG nr. 57/2019 privind Codul administrativ, cu modificările și completările ulterioare;

**HOTĂRĂȘTE**

**Art.1.** Se aprobă Actul adițional nr. 1 la Contractul de prestări servicii silvice nr. 321/12.04.2021 încheiat cu Ocolul Silvic Codrii Sătmarului, conform anexei nr. 1 care face parte integrantă din prezenta hotărâre.

**Art.2.** Se mandatează domnul Mailat Gavril, în calitate de primar al comunei Orașu Nou să semneze Actul adițional nr. 1 la Contractul de prestări servicii silvice nr. 321/12.04.2021 încheiat cu Ocolul Silvic Codrii Sătmarului.

**Art.3.** Cu ducereala îndeplinirea prezentei hotărâri se însărcinează primarul comunei Orașu Nou.

**Art.4.** Prezenta hotărâre se va comunica prin grija secretarului general al comunei Orașu Nou:

* Instituției Prefectului Județului Satu Mare;
* Primarului comunei Orașu Nou;
* Asociației Silvice “Pădurea Mare” Tășnad și filialei acesteia Ocolul Silvic Codrii Sătmarului;
* Se va aduce la cunoștință publică prin afișare la sediul instituției și se va publica pe site-ul acesteia.

Orașu Nou la 18.05.2023

Președinte de ședință, Contrasemnează,

 Matyas PAIZOȘ Secretar general,

 Sonia-Teodora Stan

*nr. total al consilierilor în funcție: 13*

*nr. total al consilierilor prezenți: \_\_\_*

*nr. total al consilierilor absenți: \_\_\_*

*nr. total al consilierilor care participă la dezbateri și la vot \_\_\_\_*

*voturi pentru: \_\_\_*

*voturi împotrivă: \_\_\_*

*abțineri: \_\_\_\_*

ROMANIA Anexa nr. 1

JUDETUL SATU MARE la HCL nr. \_\_\_/\_\_\_\_\_\_\_\_\_

COMUNA ORASU NOU

**ACT ADITIONAL NR. 1**

**LA CONTRACTUL DE PRESTARI SERVICII SILVICE**

**Nr. 321 din 12.04.2021**

**încheiat între:**

**Comuna Orasu Nou**  - proprietar al fondului forestier, prin **Consiliul Local al Comunei Orasu Nou,** cu sediul în Orasu Nou, sat Orasu Nou, str. Seini, nr. 247/A, judeţul Satu Mare, cod fiscal – 3896844, reprezentat prin Mailat Gavril – primar, Stan Sonia - Teodora – secretar general şi Bute Timea – sef Serviciu financiar, **în calitate de beneficiar**

şi

**Ocolul Silvic Codrii Satmarului,** cu sediul în Tasnad, str. Lacramioarelor, nr. 35, judeţul Satu Mare, cod fiscal – RO29068942, reprezentat prin ing. Balogh Sandor – Sef Ocol, **în calitate de prestator**

 În conformitate cu prevederile Contractului de prestări servicii nr. 321/12.04.2021, respectiv Cap. VI, art. 6.1. si art. 6.2., părțile au convenit următoarele:

1. Se modifică Art. 1.1. la contract “***I. Obiectul contractului***”, respectiv ***art. 1.1.***, care va avea următorul conținut: ”Obiectul contractului îl constituie prestarea de servicii silvice, consultanta, intocmire si depunere dosare tehnice pentru accesarea diverselor masuri (Masura 15.1 – Plati pentru angajamente de silvomediu), granturi, minimis si altele, pentru obtinerea de fonduri necesare dezvoltarii si gestionarii unitare si durabile si a exploatării de masa lemnoasa pentru fondul forestier proprietatea publica a Comunei Orasu Nou, în suprafaţă de 646.30 ha, potrivit actelor de proprietate TP nr. 31-9486, TP nr. 31-9487, TP nr. 31-10304, TP nr. 31-10307, TP nr. 31-10305, TP nr. 31-10306.”
2. Se modifică Art. 3.1.1. la contract “***VI. Obligatiile partilor***” – ***“3.1. Obligatiile “Ocolului Silvic Codrii Satmarului””***, respectiv ***art. 3.1.1.***, care va avea următorul conținut: ”Asigurarea serviciior silvice si gestionarea unitara si durabila a *fondului forestier proprietatea publica a comunei Orasu Nou* precum, prin aplicarea strategiei nationale in domeniul silviculturii, in conformitate cu Amenajamentul Silvic, a Normelor Tehnice de Regim Silvic, a Strategiei Nationale pentru paduri 2030, exercitand atributii de serviciu public cu specific silvic, in vederea imbunatatirii conditiilor de mediu si a valorificarii superioare a produselor specifice si nespecifice (fixarea carbonului, subventii Natura 2000, etc.) fondului forestier.”
3. Se modifică Art. 3.1.17. la contract “***VI. Obligatiile partilor***” – ***“3.1. Obligatiile “Ocolului Silvic Codrii Satmarului””***, respectiv ***art. 3.1.17.***, care va avea următorul conținut: ”Prestează servicii de consultanţă specifice obiectului de activitate: intocmire de proiecte pentru obtinere de finantari specifice domeniului silvic, servicii de proiectare tehnologica – culegerea datelor de teren, definitivare, intocmire, depunere dosar tehnic pentru diverse masuri respectiv derularea proiectului (masura 15.1 - Plati pentru angajamente de silvomediu), pe durata implementarii si post implementarii acestuia, pentru dezvoltarea durabila a fondului forestier al proprietarului – Comuna Orasu Nou, stabilire de granituiri si hotarnicii, proiectul de paza a padurii si combatere a daunatorilor, documentatii PSI, documentatii de protectie a muncii, autorizatii de mediu pentru exploatarea masei lemnoase, raportari statistice specifice fondului forestier, informare cu privire la orice modificare a legislatiei silvice, a normelor si instructiunilor ce definesc regimul silvic care atrage dupa sine obligatia partilor la adaptarea clauzelor contractuale in conformitate cu aceste modificari.”
4. Se modifică Art. 3.2.4. la contract “***VI. Obligatiile partilor***” – ***“3.2. Obligatiile - Comuna Orasu Nou”***, respectiv ***art. 3.2.4.***, care va avea următorul conținut: ”Comuna Orasu Nou va suporta taxele necesare autorizatiei de mediu pentru parchetele ce se exploateaza, a taxelor pentru scoaterile din fondul forestier, respectiv a cheltuielilor necesare obtinerii avizului de mediu pentru amenajamentele nou intocmite, a taxelor si cheltuielilor necesare realizarii documentatiilor de mediu necesare avizarii amenajamentului silvic la MMAP, cheltuielilor necesare pentru proiectarea tehnologica – culegerea datelor de teren, definitivare, intocmire, depunere dosar tehnic pentru diverse masuri respectiv derularea proiectului (masura 15.1 - Plati pentru angajamente de silvomediu), pe durata implementarii si postimplementarii acestuia. Cuantumul estimativ al acestor taxe si cheltuieli se vor comunica Primariei Comunei Orasu Nou, în vederea cuprinderii acestora în prevederile bugetare anuale.”
5. Se modifică Art. 4.1. la contract “***VI. Valoarea contractului – Modalitatile de plata***” –respectiv ***art. 4.1.***, care va avea următorul conținut: ”Plata contractului se face lunar, în baza de tarifului aprobat, pe bază de factură lunară.Tariful pentru prestari de servicii silvice este de **9,15 lei/luna/hectar** fara TVA (se percepe sub forma de cotizatie deoarece Primaria Comuna Orasu Nou este membru in asociatie). Valoarea toală lunara a contractului este de **5.913,65 lei** (fara TVA), calculată la suprafaţa de **646,30 ha**.

 Pentru lucrarile silvice de orice natura respectiv de exploatari forestiere se percepe un tarif (lei/UM + TVA) stabilite conform devizelor intocmite si aprobate de proprietar pentru fiecare lucrare / partida in parte, calculate in baza Normelor de timp si productie unificate pentru lucrari din silvicultura, emise de Ministerul Apelor, Padurilor si Protectiei Mediului, din anul 1997, conform Anexei nr. 1 la actul aditional. Plata lucrarilor de exploatare se va face dupa receptia lucrarilor.

 Cheltuielile indirecte ale Ocolului Silvic, aferente devizelor de lucrari silvice sunt cuprinse intre 10-20%, in functie de complexitatea lucrarilor.

 Cheltuielile aferente necesare pentru proiectarea tehnologica – culegerea datelor de teren, definitivare, intocmire, depunere dosar tehnic pentru diverse masuri respectiv derularea proiectului/masurii - (masura 15.1 - Plati pentru angajamente de silvomediu), pe durata implementarii si postimplementarii acestuia, in anul depunerii primei cereri de plata, reprezinta 35% din valoarea achitata in anul I de finantator, cu TVA inclus, apoi anual, pana la finalizarea proiectului, 25% din valoarea achitata anual de finantator, cu TVA inclus, dupa emiterea deciziei de plata si incasarea c/v proiectului/masurii de catre proprietar.”

Restul prevederilor contractuale rămân neschimbate.

Prezentul act aditional s-a încheiat în două exemplare originale, astăzi \_\_\_\_\_\_\_\_\_\_\_\_\_\_\_\_\_\_.

 **Comuna Orasu Nou OCOLUL SILVIC *CODRII SATMARULUI***

 **PRIMAR Sef Ocol**

 **Mailat Gabor ing. Balogh Sandor**

 **Președinte de ședință, Secretar general,**

 **Matyas PAIZOȘ Sonia-Teodora Stan**

**ANEXA NR. 1**

**La Actul aditional nr. 1 aferent CONTRACTULUI DE PRESTĂRI SERVICII SILVICE**

**NR. 321 DATA 12.04.2021**

1. **Serviciile silvice conform Legii 46/2008, Definitii, pct. 46** -oferite de Ocolul Silvic “Codrii Satmarului” conform legislatiei in vigoare, sunt:

|  |  |  |  |
| --- | --- | --- | --- |
| **Nr. crt.** | **Specificatii – Servicii oferite** | **Obligatoriu / Optional** | **Pret**  |
| 1 | Paza fondului forestier | Obligatoriu | **110,00 lei/an/ha****(fara TVA – pentru membrii asociatiei)**  |
| 2 | Supravegherii stării de sănătate a pădurilor | Obligatoriu |
| 3 | Stabilirii anuale a lucrărilor silvice prevăzute de amenajamentul silvic  | Obligatoriu |
| 4 | Punerea in valoare a masei lemnoase | Obligatoriu |
| 5 | Intocmirea actelor de punere in valoare si aprobarea actelor de punere in valoare in conformitate cu prevederile tehnice in vigoare respectiv emiterea autorizatiilor de exploatare, predarea parchetelor spre exploatare, controlul respectarii regulilor de exploatare (HG 1540/2011), reprimirea parchetelor dupa exploatare. | Obligatoriu |
| 6 | Tinerea evidentei si notarea in amenajament lucrarilor silvotehnice executate | Obligatoriu |

1. Pe linga aceste servicii de baza **Ocolul Silvic “Codrii Satmarului”** mai poate oferi urmatoarele **servicii**:

|  |  |  |  |
| --- | --- | --- | --- |
| **Nr. crt.** | **Specificatii – Servicii oferite** | **Obligatoriu / Optional** | **Pret – lei/U.M.** |
| 1 | Intocmirea devizelor de exploatare si executarea lucrarilor de exploatare forestiera | Optional | Conform devizelor intocmite si aprobate de proprietr - lei/mc + TVA |
| 2 | Intocmirea proiectelor de impaduriri si executarea lucrarilor de impaduriri | Optional | Conform devizelor aprobate de proprietar – lei/UM + TVA |
| 3 | Intocmirea devizelor pentru intretinerea plantatiilor | Optional | 300 lei/deviz + TVA |
| 4 | Executarea lucrarilor de intretinere a culturilor existente - plantatiilor | Optional | Conform devizelor aprobate de proprietar – lei/UM +TVA |
| 5 | Intocmirea prognozelor privind daunatorii padurii | Optional | 200 lei/deviz + TVA |
| 6 | Efectuarea combaterilor de daunatori | Optional | Conform devizelor aprobate de proprietar - lei/UM +TVA |
| 7 | Controlul anual al regenerarilor naturale si artificiale | Optional | 100 lei/deviz + TVA |
| 8 | Producerea/achizitia de puieti necesari pentru realizarea lucrarilor de impadurire | Optional | 1.00 – 2.50 lei/buc + TVA |
| 9 | Consultanta pentru organizarea de licitatii de masa lemnoasa pe picior si fasonata la drum auto, inclusiv organizarea acestora | Optional | 2000 lei/licitatie + TVA |
| 10 | Consultanta pentru organizarea de licitatii pentru lucrarile de exploatare forestiera executate cu terti, inclusiv organizarea acestora | Optional | 2000 lei/licitatie + TVA |
| 11 | Sortarea si valorificarea superioara a masei lemnoase exploatate | Optional | Conform devizelor aprobate de proprietar – lei/mc + TVA |
| 12 | Lucrari de ajutorarea regenerarii naturale | Optional | Conform devizelor aprobate de proprietar – lei/UM + TVA |
| 13 | Intocmirea si executarea lucrarilor de ingrijire | Optional | Conform devizelor aprobate de proprietar – lei/UM + TVA |
| 14 | Efectuarea controlului exploatarii masei lemnoase in parchetele exploatate de terti | Optional | 150 lei/control + TVA |
| 15 | Intocmirea devizelor de lucrari necesare intretinerii si repararii drumurilor forestiere | Optional | 2500 lei/deviz + TVA |
| 16 | Identificarea produselor accesorii ale padurii (fructe de padure,etc.) si valorificarea acestora in conditii de rentabilitate economica | Optional | 25 % din valoarea contractului incheiat si incasat |
| 17 | Incarcarea si transportul materialului lemnos – lemn de foc, lemn rotund – la institutiile subordonate primariei (scoli, gradinite, dispensar, etc.) conform listei de cantitati aprobate de proprietar | Optional | Conform devizelor aprobate de proprietar – lei/UM + TVA |
| 18 | Intocmirea de proiecte de impaduriri pentru marirea fondului forestier al proprietarului prin impadurirea terenurilor degradate si gasirea de fonduri necesare pentru realizarea acestui obiectiv | Optional | 10 % din valoarea proiectului pentru care s-a semnat contractul de finantare |
| 19 | Intocmirea amenajamentului silvic | Optional | 25 Euro/ha cu TVA inclus |
| 20 | Evidenta lucrarilor silvice si completarea amenajamentelor la zi, cu lucrarile executate | Optional | 200 lei/an + TVA |
| 21 | Intocmirea amplasarii anuale a masei lemnoase ce se va exploata si comunicarea catre proprietari | Optional | 100 lei/an + TVA |
| 22 | Intocmirea, in fiecare an, la solicitarea proprietarului, a unui buget de venituri si cheltuieli in functie de prevederile amenajamentului silvic in vigoare si in functie de lucrarile silvice necesare a se executa in fondul forestier al proprietarului | Optional | 1000 lei/BVC + TVA |
| 23 | Evidente Sumal 2.0 privind masa lemnoasa expediata, stocuri pe partizile constituite | Optional | 1 leu/mc + TVA |
| 24 | Valorificarea masei lemnoase conform prevederilor HG 715/2017 cu modificarile si completarile ulterioare | Optional | 3 % din valoarea masei lemnoase fasonate si pe picior, obtinuta la licitatie sau valorificata la populatie, conform HCD din 2017 |
| 25 | Intocmire documentatie pentru emitere ordin de ministru si parcurgere procedura de mediu – notificare si memoriu conform Legii 292/2018 | Optional | 4500 lei + TVA / documentatie |
| 26 | Intocmire documentatie pentru emitere ordin de ministru si parcurgere procedura de mediu inclusiv SEA, raport de mediu, decizie etapa de incadrare, emitere aviz de mediu, in cazul proprietatilor situate in arii naturale protejate | Optional | 20.000 lei + TVA / documentatie |
| 27 | Intocmirea, depunerea, urmarirea derularii angajamentelor/proiectelor semnate de proprietari/beneficiar, pina la finalizarea masurii, conform ghidului solicitantului (Masura 15.1, Compensatii TI-TII, etc.)  | Optional | 35% (an I) - 25 % (an II-V) din valoarea sumelor aprobate si incasate de beneficiar / an de implementare conform prevederilor statutului Ocolului Silvic Codrii Satmarului |
| 28 | Transportul materialului lemnos din padure la beneficiarii stabiliti de proprietar, distanta maxima de 20 km pe sens | Optional | Conform devizelor intocmite si aprobate de proprietr - lei/UM + TVA |

 **Comuna Orasu Nou OCOLUL SILVIC *CODRII SATMARULUI***

 **PRIMAR Sef Ocol**

 **Mailat Gabor ing. Balogh Sandor**